open-index/open-wikipedia-markdown huggingface dataset:
Velei Patercul

**Velei Patercul** (par latin **Velleius Paterculus**; I secul p.d.C. - I d..d.C.) fo un storic roman antîc.

## La vite
Sfi di une famee di impuartants militârs, al è daûr de tradizion ancje lui, combatint par Gai Cesar, che al veve di sotentrâ a August, e par Tiberi, che i sotentrà pardabon.

## I ''Libri ad M. Vinicium''
Tal 30 d.d.C. al butà fûr une opare di storie, che e scomençe de fondazion di Rome e, plui analitiche e riche da Juli Cesar in ca, e rive a Tiberi, che al pensà ben di incensâ un grum, stant che un grum i plaseve, ancje parcè che cu li sôs vitoriis e i siei sucès militârs al stuzigave la sô mentalitât di mlitâr. Si crôt che i judizis storics che si cjatin tai siei libris sedin sincîrs ma parziâls pes simpatiis Al jere un conservadôr.

Il stîl è un tichinin sdavassât, par vie de premure di scrivi, ma si cjatin ritrats di personaçs storics metûts sù cun curiosetât e une cierte finece te analise.

## Bibliografie
* Ettore Paratore, *Storia della letteratura latina*, Bologne, Sansoni, 1957
* Paolo Fedeli, *Storia letteraria di Roma*, Napoli, Ferraro, 2004

## Leams esternis
* *[http://www.treccani.it/enciclopedia/velleio-patercolo_%28Enciclopedia-Italiana%29/ Velleio Patercolo]*, *treccani.it*
Manili

**Marc Manili**, che cualchi codis lu clame **Manli** (par latin **Marcus Manilius** o **Manlius**; I secul p.d.C. - II secul p.d.C.), al jere un poete roman antîc.

## La vite

De vite di Manili o savìn propite pôc e cun precision nancje cuant che al vivè, ma il poem che al scrivè nus dà cualchi spie: al fevele de disfate di Teutoburc (9 d.d.C.), di August, che al murì tal 14 d.d.C., ancjemò vîf e po ancje dal regni dal sucessôr Tiberi.

## I ''Astronomica''
Manili scrivè i *[[Astronomica]]*, un poem didascalic di astrologie. Inspirât a Lucrezi pal stîl e pal proponiment di sparniçâ la cognossince de materie, che e podeve comodâ intun periodi che i nasave di decjadince (al veve il sentôr che l'imperi cjaminas inviers de sô fin), al jere unevore diviers di lui pe vision dal mont: Lucrezi jere propite un razionâl intransigent, invezit Manili crodeve, come i stoics, che al fos dut simpri controlât e metût in ordin di volontâts divinis. Il lengaç che al doprà è un tichicin imbroiôs, fale i proemis. Stant che al finis di bot, i studiôs pensin che nol vedi mai finît di scrivi o ben che la ultime part si sedi pierdute tai secui.

## Bibliografie
* Ettore Paratore, *Storia della letteratura latina*, Bologne, Sansoni, 1957
* Paolo Fedeli, *Storia letteraria di Roma*, Napoli, Ferraro, 2004

## Leams esternis
* *[http://www.treccani.it/enciclopedia/manilio_%28Enciclopedia-Italiana%29/ Manilio]*, *treccani.it*
Fedri

**Fedri** (par latin **Phaedrus**; I secul p.d.C. - II secul d.d.C.) al fo un poete antîc roman, autôr di faulis.

## La vite
Nassût in Macedonie, al jere un sclâf e, puartât a Rome probabilmentri ancjemò di frut, al fo sfrancjât di August. Sot il regn di Tiberi al scomençà a butâ fûr libris di faulis in viers; al ve fastidis cuant che Seian, il teribil e possent prefet dal pretori di Tiberi, vint il suspiet che tes faulis al platàs atacs cuintri di lui, i mignestrà une condane. No si sa cuant che al murì.

## Lis faulis
Fedri cjapà inspirazion di Esop, il grant autôr grêc di faulis, ma, dopo vê tacât a scrivi intune maniere compagne ae sô, al vignì unevore indipendent dal model. Come lui, al doprave i nemâi par meti in sene la vite dai omps in contutis curtis in viers, cuntune lenghe clare e sclete; ur tacave dongje, prin o dopo dai apolics, cualchi rie cuntune note morâl, par fâ capî ce lizion si veve di tirâ fûr des istoriutis. Bisugne dî che, nocate il gjenar e il ton sempliçs, la lenghe di Fedri je ben fine e ben montade. La morâl vise dispes ai sotans di acetâ che i sorestans paronin e di no stâ a cirî rognis: al è miôr contentâsi de situazion.

Pre Toni al pensà ben di butâ fûr un libri di faulis di Fedri voltadis par furlan, come al fasè cun Esop.

## Bibliografie
* Ettore Paratore, *Storia della letteratura latina*, Bologne, Sansoni, 1957
* Paolo Fedeli, *Storia letteraria di Roma*, Napoli, Ferraro, 2004
* Fedri, *Lis flabis di Fedro voltadis pai furlans*, Clape Culturâl Cjargnei cence Dius, 1974
* Esop, *Lis flabis di Esopo voltadis pai furlans, Udine, Ribis, 1978

==Leams esternis==
* *Fedro*, *treccani.it''
Pomponi Mele

**Pomponi Mele** (par latin **Pomponius Mela**; I secul d.d.C.) fo un scritôr e gjeograf roman antîc.

## La vite
De vite si sa propite pôc. Nassût a Tingentere, dongje Gibiltere, si crôt che al vedi scrit la sô opare di gjeografie sot dal principât di Claudi, parcè che si rapuarte a une vitorie dai Romans in Britanie: e je probabilmentri chê di Claudi dal 44, o forsit il trionf di Caligule dal 40.

## La ''Chorographia''
Plui che no scrivi di gjeografie, tal *[[De chorographia]]*, che al descriveve il mont come intun viaç in nâf dilunc des cuestis, Pomponi Mele voleve svoletâ elocuence (si lemente lui che nol jere tant facil fâlu cul argument che al veve sielt) e ricreâ i letôrs, parant dentri descrizions maraveosis e mîts curiosis (par dî, al spesseâ a fevelâ de Italie parcè che, masse cognossude, e stuzigave pôc), seont il lizerissin gust dal timp. Difat no si butà propite in cuatri a tirâ fûr risultivis afidabils (a leilu par tirâ fûr informazions di gjeografie, nol va tratât propit come il Vanzeli), vint miôr tirâ dongje plui robis gustosis che al podeve.

## Bibliografie
* Paolo Fedeli, *Storia letteraria di Roma*, Napoli, Ferraro, 2004
* Ettore Paratore, *Storia della letteratura latina*, Bologne, Sansoni, 1957

## Leams esternis
* *[http://www.treccani.it/enciclopedia/pomponio-mela_%28Enciclopedia-Italiana%29/ Mela, Pomponio]*, *treccani.it*
Corneli Cels

**Aul Corneli Cels** (par latin **Aulus Cornelius Celsus**; I secul) fo un studiôs antîc roman.

## La vite
Si navighe tal scûr: no si sa ben nancje cuant che al è vivût, ancje se al somearès sot Tiberi.

## Lis ''Artes''
Al scrivè une opare enciclopediche, lis *[[Artes (Corneli Cels)|Artes]]*, là che la sezion plui longje, e forsit ancje chê scrite cun plui competence e la uniche che e sedi rivade fin a noaltris, jere dedicade ae medisine. Il stîl è sempliç e clâr, armoniôs e elegant.

La sô scuele mediche jere chê di Ipocrat. Di Cels a cjapin non trê antighis tecnichis medichis: il *[[metodi di Cels]]*, par tirâ vie i calcui de vissie (si faseve un sclap tra la busignele e la vergogne e si sburtavin fûr par là lis pieris cuntun dêt impirât tal posteriôr), la *[[amputazion a la Cels]]* e la *[[plastiche a la Cels]]*.

## Bibliografie
* Paolo Fedeli, *Storia letteraria di Roma*, Napoli, Ferraro, 2004
* Ettore Paratore, *Storia della letteratura latina*, Bologne, Sansoni, 1957

## Leams esternis
* *[http://www.treccani.it/enciclopedia/aulo-cornelio-celso_%28Enciclopedia-Italiana%29/ Celso, Aulo Cornelio]*, *treccani.it* (de *Enciclopedia italiana* dal 1931)
* *[http://www.treccani.it/enciclopedia/aulo-cornelio-celso_%28Dizionario-di-Medicina%29/ Celso, Aulo Cornelio]*, *treccani.it* (dal *Dizionario di medicina* dal 2010)
Curzi Rûf

**Quint Curzi Rûf** (par latin **Quintus Curtius Rufus**) fo un scritôr e storic antîc roman.

## Il logament te storie
No si sa cuant che al vivè; forsit sot Claudi, ma cualchidun lu place ancje tal secul IV.

## La opare
Al scrivè une vie di mieç tra la storie e il romanç, contant la vite di Lissandri il grant, seont une ricje tradizion eleniste: al dà un grum di spazi aes contis plui gustosis. Il fin è di ricreâ. Al è un dai esemplis plui juscj dal ricercjât e lizêr stîl di salot tipic di cierte leterature imperiâl.

## Bibliografie
* Paolo Fedeli, *Storia letteraria di Roma*, Napoli, Ferraro, 2004
* Ettore Paratore, *Storia della letteratura latina*, Bologne, Sansoni, 1957

## Leams esternis
* *[http://www.treccani.it/enciclopedia/quinto-curzio-rufo_%28Enciclopedia-Italiana%29/ Curzio Rufo, Quinto]*, *treccani.it*
Valeri Massim

**Valeri Massim** (par latin **Valerius Maximus**) fo un scritôr roman antîc.

## Biografie
Si sa pôc de vite; tal 27 d.d.C. al lè in Asie daûr dal consul Sest Pompeu, che al jere il so protetôr. Si sa ancje che nol butà fûr la sô opare, i *[[Factorum et dictorum memorabilium libri]]* prin dal 31 d.d.C., parcè che al fevele di Seian, il prefet dal pretori di Tiberi, e de sô condane par volê cjapâ il puest dal imperadôr.

## La opare
I *[[Factorum et dictorum memorabilium libri]]* (*Libris di robis fatis e ditis di ricuardâ*) son une ricolte di episodis di personaçs innomenâts, dividûts par categoriis di instituzions romanis e virtûts. Valeri Massim jere propite un tradizionalist, leât ai antîcs valôrs de republiche.

Il stîl è unevore slusignât e asian, come si faseve in che volte.

## Bibliografie
* Paolo Fedeli, *Storia letteraria di Roma*, Napoli, Ferraro, 2004
* Ettore Paratore, *Storia della letteratura latina*, Bologne, Sansoni, 1957

## Leams esternis
**[http://www.treccani.it/enciclopedia/valerio-massimo_%28Enciclopedia-Italiana%29/ Valerio Massimo]*, *treccani.it*
Columele

**Luci Juni Moderât Columele** (par latin **Lucius Iunius Moderatus Columella**; I secul) fo un scritôr, poete e agronoim roman.

## La vite
Si sa che, nassût a Cadice, al vivè al timp di Seneche e di Neron, vivint par cetant timp in italie, là che al veve cjamps, a Alban. Jere stât tribun militâr in Sirie e in Cilicie, forsit tal 36.

## Lis oparis
Lis oparis plui impuartantis di Columele son laedis al lavôr tai cjamps. Al scrivè un *[[De re rustica (Columele)|De re rustica]]* (*Sul lavôr tai cjamps*) in dôs edizions; de prime nus reste il libri dedicât ai arbui, de seconde o vin dut. Il decim libri de seconde edizion, che al fevele dal colt dai zardins, lu scrivè in esametris, là che dut il rest al è in prose: al veve chê di onorâ Virgili, che tes *[[Georgichis]]* al veve sielzût di saltâ chel argument, disint che lu lassave ai poetis futûrs. La prose je limpide e clare e la poesie, inspirade a chê di Virgili, je compagne, fluide e metude sù cuntune tecniche atente. Lu uçave a scrivi la crise de agricolture italiche, che, stant che i grants possidents no viodevin cun premure dai lôr latifonts e no e jere une vere sience de coltivazion, che no si afidave a esperts ma a cualunchi sclâf, nocate se malpratic; la situazion jere tant serie che si veve di impuartâ gran dal forest, intune tiere, come il Lazi, che si gloriave che a coltâ jal vevin insegnât i dius. Come Virgili, jere sigûr che il lavôr tai cjamps vès un impuartant valôr morâl. Si viôt ben tai scrits di Columele che al timp di Neron la leterature vueite e lizere e tacave a lassâ puest a une plui seriote, che si inspirave a chê de ete di August.

## Bibliografie
* Paolo Fedeli, *Storia letteraria di Roma*, Napoli, Ferraro, 2004
* Ettore Paratore, *Storia della letteratura latina*, Bologne, Sansoni, 1957

## Leams esternis
**[http://www.treccani.it/enciclopedia/lucio-giunio-moderato-columella_%28Enciclopedia-Italiana%29/ Columella, Lucio Giunio Moderato]*, *treccani.it*
Calpurni Sicul

**Tît Calpurni Sicul** (par latin **Titus Calpurnius Siculus**; I secul) fo un poete roman antîc.

## La vite
Il non *Sicul* podarès volê dî che al nassè in Sicilie, ma al podarès ancje rapuartâsi al stîl de sô poesie, chel bucolic, che si inspirave a chê dal siracusan Teocrit. O savìn che al vivè sot Neron, parcè che tai siei viers lu incense ben.

## La poesie
### Il stîl
Calpurni tire fûr la vecje poesie bucoliche di Virgili, coerent cu la recuperazion dal classic dal timp di August che si cirive di fâ al timp di Neron, che lui al incensà tes sôs egloghis. Dal periodi di Neron al supave ancje il patetisim, che lu uçave a cjantâ l'amôr in maniere sintimentâl e no dome pal martueri che al dà, come al faseve Virgili, e il gust pai colôrs vîfs, che lu svicinave plui che a Virgili a Teocrit, che come lui i plaseve dipenzi piçui particulârs (Virgili invezit al veve miôr sugerî).

### Lis oparis
Al scrivè une ricolte di siet egloghis, cuntun implant che al somee inspirât aes Georgichis di Virgili. No si sa ben se tribuî a lui un altri pâr di egloghis, che a àn il so stîl patetic e vîf di colôrs, e une *[[Laus Pisonis]]* (*Laut di Pison*), là che va a cirî in chest Pison, che forsit al è chel che po al tramà par copâ Neron, un protetôr.

## Bibliografie
* Paolo Fedeli, *Storia letteraria di Roma*, Napoli, Ferraro, 2004
* Ettore Paratore, *Storia della letteratura latina*, Bologne, Sansoni, 1957

## Leams esternis
**[http://www.treccani.it/enciclopedia/tito-calpurnio-siculo_%28Enciclopedia-Italiana%29/ Calpurnio Siculo, Tito]*, *treccani.it*
Persi

**Aul Persi Flac** (par latin **Aulus Persius Flaccus**; Voltere, 34 - Rome, 62) fo un poete roman antîc.

## Biografie
Nassût tal 34 a Voltere intune famee siorone, a sîs agns i murì il pari e a dodis al lè a stâ a Rome, là che al cjapà a studiâ cun cualchidun dai mestris plui innomenâts dal timp; al fo rilêf di Aneu Cornût, un stoic di chei rigorôs che al jere libert de famee di Seneche e ancje precetôr di Lucan, e al jere leât sedi a chest che a Cornût, che i inietà ben la filosofie stoiche. Al vivè unevore integri ancje lui fin al 62, cuant che al murì par vie di un mâl ae panze.

## La poesie
Cuant che al murì, al lassà chel che al veve scrit e Aneu Cornût cjapà l'assun di metilu in ordin; i viers che al veve componût di zovin ju butà vie e al dè il restant a Cesi Bas, che al jere ancje lui amì di Persi, parcè che lu publicàs. A jerin sîs sataris compagnadis di cutuardis viers, che al podaressin jessi un proemi. Lis sataris son dutis inspiradis al rigorosissin stoicisim che i veve insegnât Aneu Cornût, ma si capis ben che Persi, che al jere plui che passût e de vite e dai siei dolôrs al sognosseve propite pôc, jere sì convint dai siei principis, ma al jere un convinciment dut scuelastic, che nol vignive de esperience de vite. Cussì al voleve fâ il mestri di vite, ancje invelegnantsi cun invetivis intransigentis, predicjant principis che crodeve in lôr plui par teorie e rigôr che no par esperience. Si inspirave a Lucili e Orazi, che i davin il model di un gjenar propit just pai siei fins moraliscj; di Orazi nol veve ni la pasade moderazion atiche ni la elegance: il lengaç di Persi jere un messedon di registris diviers, butant il voli a chel plui bas; e ven fûr une lenghe imberdeade e dificil di capî e no si sa se al è fat a pueste.

## Bibliografie
* Paolo Fedeli, *Storia letteraria di Roma*, Napoli, Ferraro, 2004
* Ettore Paratore, *Storia della letteratura latina*, Bologne, Sansoni, 1957

## Leams esternis
**[http://www.treccani.it/enciclopedia/aulo-persio-flacco/ Pèrsio Flacco, Aulo]*, *treccani.it*
Republiche Socialiste Federâl di Jugoslavie

La **Republiche Socialiste Federâl di Jugoslavie** e fo un stât de Europe orientâl esistût dal 1945 al 1992. A fo une monarchie fin al 1945, cu la fine de seconde vuere mondiâl e deventâ un stât socialist cun president il maressial Josip Broz Tito. La capitâl e jere Belgrât che al dì di vuê e je la capitâl de Serbie.

## Situazion atuâl

Dopo lis vueris che a an puartât a la division de Jugoslavie, la aree jugoslave dai *Balcans* e de regjon gjeografiche de *'Adria* a jè dividude in 7 stâts sovrans:

## Cjale ancje

* Jugoslavie
* Ream di Jugoslavie
* Serbie e Montneri
Petroni

**Gai Petroni Arbitri** (par latin **Gaius Petronius Arbiter**, muart tal 66) fo un scritôr e poete roman antîc.

## La vite
Di Petroni no si sa un fregul, ma i studiôs crodin che Tacit fevelas di lui cuant che al scrivè di un ciert Gai Petroni, che al guviernà cun judizi la Bitinie e, gjavant fûr la premure che al doprave chês voltis che fidavin impegns publics, al avodà ogni dì a vivi a la beade, oziant e poltronant cun indiference tal mont mondan de capitâl; si jere fat cussì il non di arbitri dal gust e Neron, che i jere leât un grum, lu scoltave simpri. Po Tigelin, il prefet dal pretori, invidiôs, lu incolpà di vê tramât cui Pisons par fâ fûr l'imperadôr e Petroni fo condanât a muart; cence scomponisi, chel acetà, inmaniant il suicidi cun serenitât e cu la solite indiference: cussì al murì, daspò vê fat un biel banchet, cjacarât seren e mandât a Neron une liste par ricuardâi dutis lis sôs porcariis.

## Il ''Satyricon''

Petroni scrivè il *[[Satyricon]]*, un dai pôcs romançs de leterature latine. A contâ la istorie al è propite il protagonist, Encolpi, un zovin omosessuâl che, sbatecolât di ca e di là par mil aventuris, al va atôr pal mont cul so copari viodint lis porcariis e i vizis dal timp. La istorie je une parodie dai tipics romançs di aventuris eleniscj, che a fevelavin di zovins inamorâts, ma un mascli e une femine e tant plui costumâts, che a vevin di frontâ une schirie di berdeis e imbrois atôr pal mont par rivâ a tornâ a stâ insiemit e vivi beâts. La inspirazion, oltri che di là, i sarà vignude ancje des *[[Faulis milesiis]]* di Aristit di Milêt, une vecje ricolte di contis licenziosis voltade par latin di Sisene, e des saturis menipeis, che, come il romanç di Petroni, jerin une misture di prose e di viers. Petroni met in sene l'ambient de Rome dal timp, cence un fregul di gust ni di morâl e dute plene di parasits, pedolis rifats, fatuitât e vizis, metint adun une schirie di ritrats unevore vîfs, doprant un stîl che al jere gnûf dal dut te leterature latine, chel dal realisim: al imitave la maniere di fevelâ di ducj i diviers stamps di omp, fasint jentrâ te sô prose, robe che prin di lui nol veve fat nissun, ancje la lenghe plui basse. Il protagonist, che al cîr di dâ a diviodi di jessi un studiât, si sfadie a doprâ un registri solen e sustignût, ma nol rive e al finis par fevelâ cence un fregul di gracie, te lenghe de plebe, cun tant di erôrs.

## Bibliografie
* Paolo Fedeli, *Storia letteraria di Roma*, Napoli, Ferraro, 2004
* Ettore Paratore, *Storia della letteratura latina*, Bologne, Sansoni, 1957

## Leams esternis
**[http://www.treccani.it/enciclopedia/petronio_%28Enciclopedia-Italiana%29/ Petronio]*, *treccani.it*
Sili Italic

**Tît Cati Sili Italic** (par latin **Titus Catius Silius Italicus**; 25/29 - 101) fo un poete roman antîc.

## Biografie
Fasè cariere sot Neron, al somearès fasint il delatôr, rivant a vignî consul tal 68, l'an dai cuatri imperadôrs, vignint amì di Viteli e lavorant ancje par Vespasian, che lu spedì a guviernâ in Asie, là che al fasè un bon lavôr; aromai plen di bêçs (al colezionave vilis e lis jemplave di statuis e cuadris), si ritirà in Campanie.

## I ''Punica''

Al scrivè un poem, i *[[Punica]]*, là che al cjantà lis vueris punichis parant dentri un grum di mitologjie, tirant fûr il vecjo stîl dai poems mitologjics di Virgili, che al jere il so idul (Ani Cornût i dedicà un coment di Virgili e Geli conte che al comprà l'innomenât mâs che Virgili al veve in Campanie), cirint di evitâ, ma cence rivâ dal dut, il stamp plui modern de poesie di Lucan. Sili cîr di imitâ i classics dal timp di August, refudant il stîl plui lambicât e ferbint de ete di Neron, seont il gust di chê volte, ma al rive a meti sù dome une opare di maniere un tic flape. No si sa nancje se al rivà a finîlu.

## Bibliografie
* Paolo Fedeli, *Storia letteraria di Roma*, Napoli, Ferraro, 2004
* Ettore Paratore, *Storia della letteratura latina*, Bologne, Sansoni, 1957

## Leams esternis
**[http://www.treccani.it/enciclopedia/silio-italico_%28Enciclopedia-Italiana%29/ Silio Italico]*, *treccani.it*
Quintilian

**Marc Fabi Quintilian** (par latin **Marcus Fabius Quintilianus**; Calahorra, 35/40 - Rome, 96) fo un oratôr roman.

## Biografie
Nassût a Calahorra, in Spagne, atôr dal 35, so pari, che al faseve l'oratôr, lu mandà a studiâ a Rome cui mestris plui innomenâts che a jerin in chê volte; tornât in patrie e fate une cierte innomine come mestri di retoriche, tal 68 al compagnà te capitâl Nerve, che al veve di montâ sul tron e chê volte là rimanè, metint sù une scuele di retoriche che in curt lu fasè vignî unevore innomnât, tant che Vespasian pensà ben di fâ vignî la scuele publiche e di tignî dentri Quintilian, cuntune mesade che no e jere propite di fâ la fan. Domizian, che di lui si fidave e al faseve ben, parcè che i jere unevore fidêl, i dè ancje di insegnâ ai nevôts, che al veve sielzût come sucessôrs. Lât in pension tal 95, al murì l'an seguitîf.

## Il stîl e lis oparis
Il stîl asian, dut plen di efiets barochis e dut lambicât, che al jere di mode tai prins agns dal imperi e soredut sot Neron no i plaseve par nuie: al veve miôr tirâ fûr il vecjo stîl elegant e ben montât di Ciceron, propite seont la direzion che a volevin dâ ae culture i Flavis, che a volevin dâ a diviodi di tornâ a meti sù l'ordin che a jere une volte, scancelant i berdeis dai ultins timps. Difat Quintilian nol ve nissune dificoltât a vignî il centri dal mont leterari e culturâl de sô ete. Tes sôs oparis però, un pôc parcè che i timps jerin cambiâts, un pôc forsit ancje parcè che ju butà jù cun premure, al pare dentri tantis elements di chel stamp asian che al racomandave di no doprâ.

La sô opare plui impuartante je la *[[Institutio oratoriae]]*, là che al dîs cemût che si insegne la oratorie; al scrivè ancje un libri *[[De causis corruptae eloquentiae]]*, là che al esplicave parcè che la retoriche jere peiorade tant dal timp di Ciceron al so.

## Bibliografie
* Paolo Fedeli, *Storia letteraria di Roma*, Napoli, Ferraro, 2004
* Ettore Paratore, *Storia della letteratura latina*, Bologne, Sansoni, 1957

## Leams esternis
**[http://www.treccani.it/enciclopedia/marco-fabio-quintiliano_%28Enciclopedia-Italiana%29/ Quintiliano, Marco Fabio]*, *treccani.it*
Valeri Flac

**Gai Valeri Flac Luci Sentin Balbi** (par latin **Gaius Valerius Flaccus Lucius Sentinus Balbus**; I secul) fo un poete roman antîc.

## La vite
Si sa pôc. Il non *Sentin* podarès volê dî che al jere di Sezze, in Lazi. Stant che tal proemi dai siei *[[Argonautica]]* al fevele de cjapade di Jerusalem, nol pò vê scrit chel toc prin dal 70, cuant che i Romans ocuparin la citât, e probabilmentri nancje dopo il 79, an de muart di Vespasian, che i dedicà il poem.

## I ''Argonautica''

Valeri Flac si lu ricuarde par vê scrit i *[[Argonautica]]*, un poem sul innomenât mît di Jason, che lu vevin za contât Varon Atacin e prin, par grêc, Apoloni Rodi; di chest al cjapà sù la narazion, slargjantle e cirint di daj il stamp de Edeide di Virgili, vadì contant te prime part dai viaçs pal mâr e te seconde des vueris e des impresis sul sut. Di Virgili al cirì di imitâ, come ducj cjei de sô ete, ancje il stîl net e misurât, ma a son masse efiets retorics e masse influence dal gust plui vistôs di Lucan e dal timp di Neron. Di Virgili invezit al cjape sù soredut *[[loci communes]]*. No o vin dut il poeme, ma no si sa se parcè che nol vedi fît Valeri Flac o parcè che al sedi stât piardût l'ultin toc.

## Bibliografie
* Paolo Fedeli, *Storia letteraria di Roma*, Napoli, Ferraro, 2004
* Ettore Paratore, *Storia della letteratura latina*, Bologne, Sansoni, 1957

## Leams esternis
**[http://www.treccani.it/enciclopedia/valerio-flacco_%28Enciclopedia-Italiana%29/ Valerio Flacco]*, *treccani.it*
Marziâl

**Marc Valeri Marziâl** (par latin *Marcus Valerius Martialis*; Bilibilis, in Spagne, 1 di Març 38/41 - Bilibilis, 102/104) fo un poete roman antîc.

## Biografie
Nassût in Spagne, a Bilibilis, tra il 38 e il 41, tal 64 al pensà ben di lâ a stâ a Rome par bati coculis e vivi cence fâ un clop di nuie: al faseve cont di campâle cjatant un protetôr fra la schirie di Spagnûi che a jerin te capitâl e lustrantji i stivâi cui viers. No i lè propite ben, parcè che, ancje se al rivà a vivi cence movi un dêt, le mangjà sutile par un biel to; al veve provât cun Seneche e la situazion someave di buine vignude, ma Neron i butà dut par aiar fasintlu copâ. Cuant che al murì ancje Domizian, si cjatà intune situazion imberdeade: sperant di otignî alc, lu veve esaltât in dutis li manieris e cumò la politiche veve cambiât vele e i sostignidôrs dal imperadôr recuie jerin in brutis aghis. Marziâl cjapà sù e tornà in patrie, di gnûf a Bilibilis, là che lu judà une vedue zintile, e podè continuà a vivi cu li mans in glove. Al continuà cussì fin a cuant al murì tra il 102 e il 104.

## I epigrams
Il fin dai siei epigrams jere essenzialmentri chel di tirâ sù bêçs e par chest si avodà a meti in sene cun malicie ducj i vizis che al cjalave, che a rivavin a stuzigâ i letôrs cun stocadis e viers che a savevin ben becâ; la inspirazion pes sôs maliciis le cjapave plui di stereotips leteraris che no di situazions veris, tornant mil voltis a fevelâ des istessis robis cun piçulis variazions. Si cjate ca e là cualchi toc che al sugeris che Marziâl, se dome al vês cjapât un troi diviers, veve une indule puartade al intimisim. Dut câs, se no a son intims, i siei viers àn sigûr un caratar privât, come la lizere poesie di Catul, che cui siei epigrams e cu la sô rafigurazion de vite vere lu inspirà; dut divers al jere invezit di Orazi: ancje chel pinzeve in maniere concrete caratars e vizis, ma lu faseve par moralizâ, robe che a Marziâl no i impuartave un fregul.

## Bibliografie
* Paolo Fedeli, *Storia letteraria di Roma*, Napoli, Ferraro, 2004
* Ettore Paratore, *Storia della letteratura latina*, Bologne, Sansoni, 1957

## Leams esternis
**[http://www.treccani.it/enciclopedia/marziale_%28Enciclopedia-Italiana%29/ Marziale]*, *treccani.it*
Stazi

**Publi Papini Stazi** (par latin **Publius Papinius Statius**; Napoli, 40/50 - atôr dal 96) al fo un poete roman antîc.

## La vite
Nassût a Napoli, so pari jere un gramatic e un poete ancje lui; tal 70 al lè a vore a Rome e si puartà daûr il fi, che al tacà a butâ jù viers e a vivi di chel. Tal 94, daspò vê convinçude la femine, che propit no e voleve, al tornà a Napoli, là che al murì plui o mancul tal zîr di doi agns.

## La poesie
Stazi, come si faseve te ete dai Flavis, cjapave inspirazion de poesie dal timp di August: al cirì di svicinâsi al stîl di Orazi e di Virgili; di Virgili al imità soredut la Eneide, te *[[Tebaide]]*: tal contâ la mitiche spedizion dai siet cuintri Tebe, e gjave fûr l'implant e cetantis situazions de Eneide. Però i timps jerin unevore diviers e dal spirt de poesie di Virgili te Tebaide ind' reste ben pôc: i colôrs somein plui a chei di Ovidi e a son masse artifizis poetics e tenturis masse fuartis e ancje torgulis, dut diviers de maniere misurade e judiziose che di poesiâ al veve Virgili. Cuant che al rivà a Napoli al tacà a scrivi ancje un altri poem, la *[[Achileide]]*, ma al murì cuant che al veve apene scomençât; chi il ton è plui lizêr, stant che tal slabri che al rivà a scrivi si fevele dome di cuant che Achîl stave beât te isule di Sîr. Al scrivè ancje trentedoi *[[Silvae]]*, vadì poesiis diviersis su arguments diviers, dispes inspiradis a Orazi, e doi oparis pierdudis, vadì l*'[[Agave]]*, une pantumine che i puartà bêçs, e il *[[Carmen de bello Germanico]]* (*Cjant de vuere in Gjermanie*).

## Bibliografie
* Paolo Fedeli, *Storia letteraria di Roma*, Napoli, Ferraro, 2004
* Ettore Paratore, *Storia della letteratura latina*, Bologne, Sansoni, 1957

## Leams esternis
**[http://www.treccani.it/enciclopedia/stazio_%28Enciclopedia-Italiana%29/ Stazio]*, *treccani.it*
Serbie

Le **Serbie** (par serp Србија, *Srbija*), ufficialmentri **Republiche di Serbie** (Република Србија, *Republika Srbija*) al e un Stât indipendent dal sud-est de Europe sence sboc sul mâr, incuneât tra il Basplan Pannonic e la Penisule Balcaniche. E confine cu la Ongjarie, la Romanie, la Bulgarie, la Macedonie dal Nort, e la Albanie cul teritori a status contindût dal Cossovo, il Montneri, la Bosgne-Erzegovine e le Cravuazie. 

La capital a ie Belgrât, che fin al 1991 e iere ancje le capitâl de intiare Jugoslavie. 

La Serbie ere unide al Montneri in te Uniôn Statâl di Serbie e Montneri ma, dopo al referendum del 21 di Mai 2006, il Montneri al a volût le indipendence, la federazion a je state disfâte e la Serbie (coussi come il Montneri) a je diventade un Stât sovran.
1891

1890 < **1891** < 1892 

## Acjadiments

### Pal Mont

## Nassûts

## Muarts

### In Friûl

## Premis Nobel

## Cjale ancje
* Storie an par an
Ottawa

**Ottawa** e je la capitâl federâl dal Canadà, situade su la spuinde meridionâl dal flum Ottawa, te omonime valade, te provincie dal Ontario.
Ocean Pacific

L**'Ocean Pacific** al è l'ocean plui grant dal mont.

## Cjale ancje

* Ocean Atlantic
* Ocean Indian
* Ocean Antartic
* Ocean Artic
Josef Strassolt

**Josef di Strassolt** (atôr dal 1520 - forsit tal 1597) fo un poete furlan.

## Vite
Si crôt che al sedi nassût atôr da 1520, par vie che tal 1542 al somearès che al fos za fûr di pupil. Al fo predi prin a Strassolt e po ancje a Aquilee. Al è sigûr che al jere ancjemò vîf tal 1578 e si pense, ma cence jessi cierts, che al sedi muart tal 1597.

## Poesie
I viers dal Strassolt, che a son par furlan, a son ducj d'amôr e dedicâts a une cierte *done Sefe Lovarie*, che ducj j van daûr e che Josef no lu calcule par nuie. Il stîl zigzete tra dôs manieris diviersis: di une bande al imite Petrarche, cui lamieçs tipics di chê volte, cirint di fâ poesie ae mode in marilenghe; di chê altre, invezit di meti sù metafuris preseosis e lambicadis e di scrutinâ i torments amorôs, al à miôr lâ sul concret, cun inmagins e peraulis fuartis e direts (nuie a ce fâ cui viers svolâts di Petrarche; par esempli, *Miei è, o Sef, cu vadis mo’ a cïâ*). Cussì e ven fûr une poesie aristocratiche che però si vise ben di tornâle a menâ dispes cui pîts par tiere.

## Bibliografie
* B. Chiurlo, A. Ciceri, *Antologia della letteratura friulana*, Tumieç, Aquileia, 1976
* G. Pillinini, *Storie de leterature furlane*, Udin, Ribis, 1982

## Leams esternis
* *[https://web.archive.org/web/20180726005631/http://www.dizionariobiograficodeifriulani.it/strassoldo-di-giuseppe/ Strassoldo (di) Giuseppe]*, *dizionariobiograficodeifriulani.it*
* *[https://web.archive.org/web/20180725214601/http://www.friul.net/dizionario_biografico/?id=3727&x=1 Strassoldo Gioseffo di]*, *friul.net*
Nicolau Morlupin

**Nicolau Morlupin** (1528 - 1570) fo un poete furlan.

## Biografie
De vite no si sa masse; nassût tra Glemone e Tumieç, al viveve a Vençon. Al jere nodâr a Tumieç.

## La poesie
Al scrivè poesiis par furlan e forsit ancje un componiment, vadì un voltament o un'imitazion, de Odissee di Omêr. Al poesiave cul spirt dai burlescs, come il Berni, e di chê dal Berni la sô poesie à il savôr; bisugne visâsi che il Berni al veve rapuarts cul Friûl e che in Friûl al viveve ancje Mauri d'Arcan, che dal Berni al jere amì e preseât imitadôr. A son viers plens di ironìe e tal stes timp di sintiment, ducj colorâts di une anime sclete, vigorose e paisane, a diference dal Berni, che al jere plui citadin. Par esempli, cjalait la scletece di chescj compliments a une femine: *slisote si ch'un glîr,/ inculuride si ch'un mêl cjargnel,/ drete si ch'un biel mani di juglîr*.

## Bibliografie
* B. Chiurlo, A. Ciceri, *Antologia della letteratura friulana*, Tumieç, Aquileia, 1976
* G. Pillinini, *Storie de leterature furlane*, Udin, Ribis, 1982

## Leams esternis
* *[https://web.archive.org/web/20180725184019/http://www.dizionariobiograficodeifriulani.it/morlupino-nicolo/ Morlupino Nicolò]*, *dizionariobiograficodeifriulani.it*
* *[https://web.archive.org/web/20180725183952/http://www.friul.net/dizionario_biografico/?id=2648&x=1 Morlupino/Murlupin Nicolò]*, *friul.net*
Basshunter

**Basshunter**, **Jonas Erik Altberg** (Halmstad, 22 di Dicembar 1984) al è un cjantant e DJ svedes.

## Discografie
### Album
* *[[The Bassmachine]]* (2004)
* *[[LOL (^^,)|LOL <(^^,)>]]* (2006)
* *[[Now You're Gone – The Album]]* (2008)
* *[[Bass Generation]]* (2009)
* *[[Calling Time]]* (2013)

### Singoli
* "The Big Show" (2004)
* "Welcome to Rainbow" (2006)
* "Boten Anna" (2006)
* "Vi sitter i Ventrilo och spelar DotA" (2006)
* "Jingle Bells" (2006)
* "Vifta med händerna" (2006)
* "Now You're Gone" (2007)
* "Please Don't Go" (2008)
* "All I Ever Wanted" (2008)
* "Angel in the Night" (2008)
* "Russia Privjet (Hardlanger Remix)" (2008)
* "I Miss You" (2008)
* "Walk on Water" (2009)
* "Al final" (2009)
* "Every Morning" (2009)
* "I Promised Myself" (2009)
* "Saturday" (2010)
* "Fest i hela huset" (2011)
* "Northern Light" (2012)
* "Dream on the Dancefloor" (2012)
* "Crash & Burn" (2013)
* "Calling Time" (2013)
* "Elinor" (2013)
* "Masterpiece" (2018)
* "Home" (2019)
* "Angels Ain't Listening" (2020)
* "Life Speaks to Me" (2021)
* "End the Lies" (& Alien Cut) (2022)
* "Ingen kan slå (Boten Anna)" (Victor Leksell) (2023)

## Leams esternis

* Sît uficiâl di Basshunter
Istanbul

**Istanbul**, e jè une citât de Turchie. E jè la citât plui popolade dal Stât cun plui di 15.000.000 di abitants.
Cul non di Costantinopoli e jè stade la capitâl dall'Imperi Bizantin prime di diventâ la capitâl di chel Otoman.
Ankara

**Ankara**, e jè la capitâl de Turchie. Cui soi 5.600.000 abitants e jè la seconde citât plui popolade dal Stât. E jè logade tal altplan anatolic, tal miez de Turchie. E jè deventade capitâl tal 1923 al puest di Istambul.

## Leams esternis

* www.ankara.bel.tr
* www.ankara.gov.tr
Edirne

**Edirne** (non storic ***Adrianopoli***), e jè une citât de Turchie. E à 150.000 abitants, e jè la capitâl de Tracie al cunfin cun la Grecie e la Bulgarie.

## Leams esternis
commons.wikimedia.org/wiki/Category:Edirne
* www.edirne.bel.tr
* www.edirne.gov.tr
Kayseri

**Kayseri**, e jè une citât de Turchie di 1.100.000 abitants. E jè la capitâl de provincie de Anatolie centrâl.
Piruç myò doç inculurit

Antonio Porenzoni - Cividât, 14 avrîl 1380

**Piruç myò doç inculurit**,

Quant yò chi vyot, dut stoy ardit.

Per vo mi ven tant ardiment

E si furç soy di grant vigor

Ch'yò no crot fa dipartiment

May del to doç lial amor

Per manaço ni per timor,

Çi chu nul si metto a strit.

Piruç myò doç inculurit,

Quant yò chi vyot, dut stoy ardit.

Ogn'om mostri voglo scuro,

Ch'yò no intint may di lasà

Di pasiris per pavuro

Lu panì pur semenà

Ma pluy chu may intint amà

A chuglè ch'ay simpri sirvit.

Piruç myò doç inculurit,

Quant yò chi vyot, dut stoy ardit.

Per zo, dumlo byello e zintil,

Quant unch'yò pues, vus vuegl preyà

Vo no sayès d'anim tant vil

Di may volemi abadonà

Per det d'algun malvas bosà

Chu a simpri nimay mintit.

Piruç myò doç inculurit,

Quant yò chi vyot, dut stoy ardit.

Chyançunito, va cun Dyò

A chello dumlo saludants

Di chuy fidel soy sirvidò

E so celat sary amant;

A mil mil agn, s'yò vivès tant,

Al so amor si soy unit.

Piruç myò doç inculurit,

Quant yò chi vyot, dut stoy ardit.
Lenghe rumene

Il **Rumen** e je une lenghe europeane di origjin latine. E je la uniche lenghe romanze orientâl e e je uficiâl in Romanie e Moldavie.
Republiche di Moldavie

La **Moldavie** (o ancje *Moldove*, in moldâf *Moldova*), ufizialmentri **Republiche de Moldavie** (in moldâf *Republica Moldova*), e je un stât de Europe orientâl, locât jenfri Ucraine e Romanie. La capitâl e je la citât di Chișinău.

## Notis
Ruvì

**Ruvì** e je une citât dal Venit che al dì di vuê al à 51.008 abitants. Al è il cjâf lûc de omonime provincie.

## Leams esternis
Pape Piu XI

**Pape Piu XI** (Desio, 31 di Mai 1857– Citât dal Vatican, 10 di Fevrâr 1939), nassût **Achille Ambrogio Damiano Ratti**, al è stât Pape de Glesie catoliche, sucessôr di Pape Benedet XV; al è stât elet come 259esim  pape ai 2 di Fevrâr 1922.
Pape Benedet XV

**Benedet XV** (Pegli, 21 di Novembar 1854– Rome, 22 di Zenâr 1922), nassût **Giacomo Paolo Giovanni Battista della Chiesa**, al è stât Pape de Glesie catoliche, sucessôr di Pape Piu X; al è stât elet come 258esim  pape ai 3 di Setembar 1914.
Pape Grivôr XVI

**Grivôr XVI** (Belun, 18 di Setembar 1765– Rome, 1 di Jugn 1846), nassût **Bartolomeo Alberto Cappellari**, al è stât Pape de Glesie Catoliche, sucessôr di Pape Piu VIII; al è stât elet come 254esim Pape ai 2 di Fevrâr 1831.

La famee e jere origjinarie di Pesariis.
Zornade internazionâl de lenghe mari

La **Zornade internazionâl de lenghe mari** e je une ricorence anuâl che e si ten ai 21 di fevrâr par promovi la cussience su lis diferencis lenghistichis e culturalis e sul plurilenghisim. Anunziade dal UNESCO ai 17 di novembar 1999 pe prime volte, e fo publicamentri ricognossude de Assemblee Gjenerâl des Nazions Unidis intune risoluzion istituide intal 2008, ven a stâ l'An Internazionâl des Lenghis. La idee di festezâ la Zurnade internazionâl de lenghe mari (par inglês *International Mother Language Day*, IMLD) e fo une iniziative dal Bangladesh. Achì a ogni 21 di fevrâr e si celebre l'aniversari de bataie pal ricognossiment de lenghe bangla. 

## Leams

* Lenghe
* Minorance lenghistiche
Lenghe dai segns taliane

La **lenghe dai segns taliane** e je la lenghe dai segns de Comunitât dai Sorts, cu in Italie e je formade di uns 3.525.000  personis, in Svuizare di uns 426.800-10.000 personis, e a San Marin di uns 1.460 personis.

## Note
Pape Piu I

**Pape Piu I** (Aquilee – Rome, 155) al è stât Pape de Glesie Catoliche, sucessôr di Pape Igino; al è stât il decim Pape dal 140 al 155.

Al è protetôr de Arcidiocesi di Udin.
Pape Leon XIII

**Pape Leon XIII** (Carpineto Romano, 2 di Març 1810 – Rome, 20 di Lui 1903), nassût **Vincenzo Gioacchino Raffaele Luigi Pecci**, al è stât Pape de Glesie catoliche, sucessôr di Pape Piu IX; al è stât elet come 256esim  pape ai 20 di Fevrâr 1878.
Pape Piu VIII

**Pape Piu VIII** (Cingoli, 20 di Novembar 1761 – Rome, 30 di Novembar 1830), nassût **Francesco Saverio Maria Felice Castiglioni**, al è stât Pape de Glesie catoliche, sucessôr di Pape Leon XII; al è stât elet come 253esim  pape ai 31 di Març 1829.
Zornade internazionâl des feminis

La **Zurnade internazionâl des feminis** e je une ricurince festezade in dut il mont ai 8 di Març. E je nassude sicu iniziative di bande des organizazions socialistis intal periot de grande vuerone cun l'obietîf di jonzi la emancipazion des feminis e otignî la pussibilitât par lôr di votâ aes elezions. La prime manifestazion di chest moviment e si cjatà ai 19 di Març 1911 e dal 1921 e ven celebrade ai 8 dal istes mês. Lis Nazions Unidis i àn atribuît intal 1975 il valôr di **Zurnade des Nazions Unidis pai drêts des feminis e pe pâs mondiâl**. Jenfri i 19 di Jugn e i 2 di Lui e fo tignude a Citât dal Messic la prime Conference mondiâl ONU pes feminis. Daspò il 1975 e seguì la decade ONU pes feminis (1976 - 1985).

## Cjale encje

* Zornade internazionâl dai omps

## Notis
Malghe

Une **malghe**, cognossude encje cui sinonins **cjasere** e **alme**, e je une struture che e si cjate intes monts e e à funzion di ricovar par personis e animâi. E je doprade soredût intal periot istîf, cuant che trops di bestiis pe produzion a vegnin puartâts apont in alte cote. Cuant che i pastôrs, o malgârs, a fasin chest, al si dis che *a menin il besteam par cjamâ la mont*. Propite parcè che a àn di ospitâ par dute la stagjon cjalde i animâi di pascul, lis almis a son cengladis di gruessis superficis di passons, che in chest ambit a vegnin clamadis cjampeis.

## Etimologjie

I tre sinonins a àn diviersis derivazions: *malghe* e je la peraule plui antighe, tant che e ven atestade ae epoche prelatine , tipiche des cjacaradis alpinis; *cjasere* e ven invenzit dal tart latin *casearia* . La ultime variant, *alme*, e je un prestit rivât dret dal todesc *Alm*, esit strupiât di *Alp* .

## Carateristichis

L'at di menâ i animâi a cjamâ la mont al è cetant comun soredut inte zone des Alps. I trops che par solit a si cjatin a son bovins, ma al è encje pussibil viodi cjaprins, ovins, mus evi. Tipics a son i prodots di malghe, sicu formadi, lat e latisins varîs e grassinis.

## Notis
Invier

L**'Invier**, o **Unvier**, al è une des cuatris stagjons dal emisferi temperât. Dal pont di viste astronomic, l'invier al scomence ai 21 di Dicembar (solstizi dal Invier) e al finis ai 21 di Març (ecuinozi de Vierte); al è il moment dal an cuant che i rais dal soreli a rivin su la Tiere plui stuarts, partant il periot di insolazion al è minôr e il teren al ven scjaldât di mancul. Al è encje il moment dal an là che e cole cun plui probabilitât la nêf.

La peraule invier e ven dal latin *hibernum*.

## Cjale ancje

*Vierte
*Istât
*Sierade
Pape Leon XII

**Pape Leon XII** (Genga, 22 di Avost 1760 – Rome, 10 di Fevrâr 1829), nassût **Annibale Francesco Clemente Melchiorre Girolamo Nicola della Genga**, al è stât Pape de Glesie catoliche, sucessôr di Pape Piu VII; al è stât elet come 252esim  pape ai 28 di Setembar 1823.
Pape Piu VII

**Pape Piu VII** (Cesene, 14 di Avost 1742 – Rome, 20 di Avost 1823), nassût **Barnaba Niccolò Maria Luigi Chiaramonti**, al è stât Pape de Glesie catoliche, sucessôr di Pape Piu VI; al è stât elet come 251esim Pape ai 14 di Març 1800.
Cesene

**Cesene** al è un comun talian di 97.210 abitants, cjaulûc de provincie de Forlì-Cesene in te regjon Emilie-Romagne
Pape Pauli II

**Pape Pauli II** (Vignesie, 23 di Fevrar 1417 – Rome, 26 di Lui 1471), nassût **Pietro Barbo**, al è stât Pape de Glesie catoliche, sucessôr di Pape Piu II; al è stât elet come 211esim  pape ai 16 di Setembar 1464.
Pape Pauli V

**Pape Pauli V** (Rome, 17 di Setembar 1552 – Rome, 28 di Zenâr 1621), nassût **Camillo Borghese**, al è stât Pape de Glesie catoliche, sucessôr di Pape Leon XI; al è stât elet come 233esim  pape ai 16 di Mai 1605.
Pape Clement XIV

**Clement XIV** (Santarcangelo di Romagna, 31 di Otubar 1705 – Rome, 22 di Setembar 1774), nassût **Giovanni Vincenzo Antonio Ganganelli**, al è stât Pape de Glesie catoliche, sucessôr di Pape Clement XIII; al è stât elet come 249esim  pape ai 28 di Mai 1769.
Pape Clement XIII

**Clement XIII** (Vignesie, 7 di Març 1693 – Rome, 2 di Fevrâr 1769), nassût **Carlo della Torre di Rezzonico**, al è stât Pape de Glesie catoliche, sucessôr di Pape Benedet XIV; al è stât elet come 248esim  pape ai 6 di Lui 1758.
Pape Benedet XIV

**Benedet XIV** (Bologne, 31 di Març 1675– Rome, 3 di Mai 1758), nassût **Prospero Lorenzo Lambertini**, al è stât Pape de Glesie catoliche, sucessôr di Pape Clement XII; al è stât elet come 247esim  pape ai 17 di Avost 1740.
Pape Clement XII

**Clement XII** (Florence, 7 di Avrîl 1652 – Rome, 6 di Fevrâr 1740), nassût **Lorenzo Corsini**, al è stât Pape de Glesie catoliche, sucessôr di Pape Benedet XIII; al è stât elet come 246esim  pape ai 12 di Lui 1730.
Pape Piu II

**Pape Piu II** (Corsignano, 18 di Otubar 1405 – Ancone, 14 di Avost 1464), nassût **Enea Silvio Piccolomini**, al è stât Pape de Glesie Catoliche, sucessôr di Pape Callisto III; al è stât elet come 210esim Pape ai 19 di Avost 1458.
Pape Piu VI

**Pape Piu VI** (Cesene, 25 di Dicember 1717 – Valence-sur-Rhône, 29 di Avost 1799), nassût **Giovanni Angelico Braschi**, al è stât Pape de Glesie catoliche, sucessôr di Pape Clement XIV; al è stât elet come 250esim  pape ai 15 di Fevrar 1775.
Pape Clement I

**Clement I** (Rome – Cherson, 23 di Novembar 100) al è stât Pape de Glesie catoliche, sucessôr di Pape Cletus; al è stât pape tal 92 al 97.

Al è ancje un martar e un sant de glesie catoliche.
Pape Benedet XIII

**Benedet XIII** (Gravine di Puglie, 2 di Fevrâr 1649 – Rome, 21 di Fevrâr 1730), nassût **Pietro Francesco Orsini**, al è stât Pape de Glesie catoliche, sucessôr di Pape Inocenç XIII; al è stât elet come 245esim pape ai 29 di Mai 1724.
Pape Grivôr XV

**Grivôr XV** (Bologne, 9 di Zenâr 1554 – Rome, 8 di Lui 1623), nassût **Alessandro Ludovisi**, al è stât Pape de Glesie catoliche, sucessôr di Pape Pauli V; al è stât elet come 234esim  pape ai 9 di Fevrâr 1621.
Pape Grivôr XIV

**Grivôr XIV** (Somma Lombardo, 11 di Fevrâr 1535 – Rome, 16 di Otubar 1591), nassût **Niccolò Sfondrati**, al è stât Pape de Glesie catoliche, sucessôr di Pape Urban VII; al è stât elet come 228esim  pape ai 5 di Dicembar 1590.
Pape Grivôr XIII

**Grivôr XIII** (Bologne, 7 di Zenâr 1502 – Rome, 10 di Avrîl 1585), nassût **Ugo Boncompagni**, al è stât Pape de Glesie catoliche, sucessôr di Pape Piu V; al è stât elet come 226esim  pape ai 13 di Mai 1572.

Al è stat il pape che ha proponût el Calendari Gregorian
Liste di papis

## Liste

### [[Secul I]]

### [[Secul II]]

### [[Secul III]]

### [[Secul IV]]

### [[Secul V]]

### [[Secul VI]]

### [[Secul VII]]

### [[Secul VIII]]

### [[Secul IX]]

### [[Secul X]]

### [[Secul XI]]

### [[Secul XII]]

### [[Secul XIII]]

### [[Secul XIV]]

### [[Secul XV]]

### [[Secul XVI]]

### [[Secul XVII]]

### [[Secul XVIII]]

### [[Secul XIX]]

### [[Secul XX]]

### [[Secul XXI]]
Pape Pauli IV

**Pape Pauli IV** (Capriglia, 28 di Jugn 1476 – Rome, 18 di Avost 1621), nassût **Gian Pietro Carafa**, al è stât Pape de Glesie catoliche, sucessôr di Pape Marcello II; al è stât elet come 223esim  pape ai 23 di Mai 1555.
Pape Pauli III

**Pape Pauli III** (Canino, 29 di Fevrâr 1468 – Rome, 10 di Novembar 1549), nassût **Alessandro Farnese**, al è stât Pape de Glesie catoliche, sucessôr di Pape Clement VII; al è stât elet come 220esim  pape ai 13 di Otubar 1534.
Pape Piu V

**Pape Piu V** (Bosco Marengo, 17 di Zenâr 1504 – Rome, 1 di Mai 1572), nassût **Antonio Ghislieri**, al è stât Pape de Glesie catoliche, sucessôr di Pape Piu IV; al è stât elet come 225esim  pape ai 7 di Zenâr 1566.
Pape Piu IV

**Pape Piu IV** (Milan, 31 di Març 1499 – Rome, 9 di Dicembar 1565), nassût **Giovanni Angelo Medici di Marignano**, al è stât Pape de Glesie catoliche, sucessôr di Pape Pauli IV; al è stât elet come 224esim  pape ai 25 di Dicembar 1559.
Pape Leon XI

**Pape Leon XI** (Florence, 2 di Jugn 1535 – Rome, 27 di Avrîl 1605), nassût **Alessandro di Ottaviano de' Medici**, al è stât Pape de Glesie catoliche, sucessôr di Pape Clement VIII; al è stât elet come 232esim  pape ai 1 di Avrîl 1605.
Pape Nicolau V

**Nicolau V** (Sarzana, 15 di Novembar 1397– Rome, 24 di Març 1455), nassût **Tomaso Parentucelli**, al è stât Pape de Glesie catoliche, sucessôr di Pape Eugenio IV; al è stât elet come 208esim  pape ai 6 di Març 1447.
Monte Águila (Chile)

**Monte Águila** e je une localitât dal Cile intal comun di Cabrero inte regjon dal Bio-Bio.

## Imagjinis



File:Inauguracion Nueva Plaza de Monte Aguila 2017 (12).jpg|

File:Bomberos monte aguila.jpg|

File:Img-estadio.jpg|

File:Entrada x yumbel.jpg|

File:Premiacion O.V.V. 2017 (4).jpg|

File:Inauguracion Nueva Plaza de Monte Aguila 2017 (103).jpg|

File:Inauguracion Nueva Plaza de Monte Aguila 2017 (63).jpg|

File:Inauguracion Nueva Plaza de Monte Aguila 2017 (14).jpg|

File:Carros abandonados mte aguila.jpg|



## Leams esternis

*  Sît uficiâl de citât
Bogotà

**Bogotá** e je la capitâl e la citât plui grande de Colombie.  La popolazion de citât e je di 7,9 milions di abitants (2018).
Medellín

**Medellín** e je une citât de Colombie. E je la seconde citât de Nazion dopo Bogotà cun 2,4 milions di abitants.
Ippolito Nievo

**Ippolito Nievo** al è nassût a Padue ai 30 di Novembar dal 1830 e al è muart intal Mâr Tirren ai 4/5  di Març dal 1861.  Al è stât une impuartante figure di scritôr, sagjist, gjornalist, e poete talian. La sô fame e je leade soredut a la publicazion di *Le confessioni d'un italiano* (*Lis confessions di un talian*).

Al à vivût a Colorêt di Montalban.

## Lis oparis

**Novelliere campagnuolo* (1855-1856)
**Versi*, poesiis (1854, 1855) 
**Angelo di bontà. Storia del secolo passato*, romanç (1856)
**Il conte pecorajo. Storia del nostro secolo*, romanç (1857)
**Storia filosofica dei secoli futuri del 1860*, romanç (1860)
**Gli amori garibaldini*, poesiis (1860)
**Le confessioni d'un italiano*, romanç (1867)
**I Capuani*, dram (1914)
**Le invasioni moderne*, comedia (1933)
**I Canti del Friluli*, poesiis (1912)
**Poesie inedite di Ippolito Nievo a Matilde Ferrari*, poesiis (1933)
**Antiafrodisico per l'amor platonico*, poesiis (1956)
**Lettere garibaldine* (1961)
**Epistolario* (1980)